b'\n_START_ARTICLE_\nVushmgir\n_START_PARAGRAPH_\nVushmgir (?-967, persisk: \xd9\x88\xd8\xb4\xd9\x85\xda\xaf\xd9\x8a\xd8\xb1) var hersker av ziyaridene (935-967). Han var s\xc3\xb8nn av Ziyar. Vushmgir betyr \xc2\xabvaktel-fanger\xc2\xbb i de lokale kaspiske iranske dialektene._NEWLINE_Vushmgirs bror, Mardavij, ble i 935 myrdet av sine tyrkiske styrker. Mange av tyrkerne hoppet da av, noen gikk in i tjenesten til byidiske Hasan, mens andre reiste til kalifen i Bagdad. Hasan dro fordel av denne situasjonen ved \xc3\xa5 ta Isfahan fra ziyaridene. Men de dailamittiske og gilittiske styrkene lovet st\xc3\xb8ttet til Vushmgir som var i Ray. Samme \xc3\xa5r beseiret han en samandeh\xc3\xa6r, i tillegg til den dailamittiske Makan som sammen hadde invadert Tabaristan. Vushmgir tok s\xc3\xa5 Gurgan fra samanidenes kontroll._NEWLINE_Vushmgir bestemte seg snart for \xc3\xa5 anerkjenne samanidenes overherred\xc3\xb8mme, og i 936 gav han ogs\xc3\xa5 Gurgan til Makan. Han vendte seg mot Hasan og tok tilbake Isfahan i 938. I 939 eller 940 angrep den samanidiske guvern\xc3\xb8ren Abu Ali Gurgan. Vushmgir sendte Makan hjelp, men byen falt etter en lang beleiring. Abu Ali m\xc3\xb8tte s\xc3\xa5 Vushmgir p\xc3\xa5 slagmarkeb ved Ray og beseiret ham og drepte Makan i prosessen. Vushmgir flyktet til Tabaristan, men stod der ovenfor et oppr\xc3\xb8r fra hans guvern\xc3\xb8r av Sari, al-Hasan ibn al-Fairuzan, som var en fetter av Makan og gav ziyaridene skylden for hans d\xc3\xb8d. Vushmgir beseiret ham, men al-Hasan overbeviste Abu Ali om \xc3\xa5 invadere Tabaristan. Vushmgir ble tvunget til \xc3\xa5 anerkjenne samanidenes autoritet igjen. Hasan la byrde til ziyaridenes problemer med \xc3\xa5 ta Isfahan tilbake i 940._NEWLINE_Da Abu Ali dro til samanidenes Khorasan, tok Vushmgir tilbake kontrollen over Ray. Han mistet den s\xc3\xa5 for godt i 943 til al-Hasan som tidligere hadde okkupert Gurgan. Vushmgir flyktet til bavandidene i fjellene i det \xc3\xb8stlige Tabaristan, s\xc3\xa5 til hoffet til samanidenes Nuh I. Al-Hasan allierte seg i mellomtiden med Hasan, men da Abu Ali tok Ray fra buyidene i 945, anerkjente han samanidenes autoritet. Vushmgir erobret likevel Gurgan med samanidenes st\xc3\xb8tte i 945, men klarte ikke \xc3\xa5 holde fast p\xc3\xa5 sitt styre der. Det var f\xc3\xb8rst i 947 at han klarte \xc3\xa5 ta Gurgan og Tabaristan fra al-Hasan med hjelp fra en stor samanidisk h\xc3\xa6r._NEWLINE_Hasan som siden buyidenes innmarsj i Bagdad i 945 hadde brukt tittelen Rukn al-Daula, invaderte i 948 Tabaristan og Gurgan og tok dem fra Vushmgir. Mens al-Hasan st\xc3\xb8ttet buyidenes, st\xc3\xb8ttet Vushmgir seg p\xc3\xa5 sine samanidenes allierte. Tabaristan og Gurgan gikk fra hersker til hersker frem til 955 da Hasan lovet \xc3\xa5 la Vushmgir v\xc3\xa6re i fred i Tabaristan i henhold til en avtale med samanidene. Fred mellom de to sidene varte derimot ikke lenge. Vushmgir okkuperte for en kort stund Ray som var Rukn al-Daulas hovedstad, i 958. Buyidene slo tilbake, tok midlertidig Gurgan i 960, tok s\xc3\xa5 b\xc3\xa5de Tabaristan og Gurgan for en kort tid i 962. Han kan ogs\xc3\xa5 ha tatt Tabaristan og Gurgan i 966, men klarte ikke \xc3\xa5 holde p\xc3\xa5 dem lenge._NEWLINE_Vushmgir ble drept av et villsvin under en jakt i 967, kort tid etter at en samanidisk h\xc3\xa6r hadde kommet til et felles felttog mot buyidene. Han ble etterfulgt av sin eldste s\xc3\xb8nn Bisutun, selv om den samanidiske h\xc3\xa6ren fors\xc3\xb8kte \xc3\xa5 sette en annen s\xc3\xb8nn, Qabus, ved makten. En tredje s\xc3\xb8nn d\xc3\xb8de f\xc3\xb8r ham i 964 i kampene over Hausan.'